laion/Wikipedia-Exotic huggingface dataset:
Harley C. Shands

Harley Cecil Shands (10. september 1916, Jackson, Mississippi – 4. detsember 1981, New York) oli ameerika psühhiaater ja semiootik. Ta arendas semiootilist lähenemist psühhiaatrias. Shands, Harley C. 1970. Semiotic Approaches to Psychiatry. (Approaches to Semiotics 2.) Mouton. Shands, Harley C.; Meltzer, James D. 1973. Language and Psychiatry. The Hague: Mouton. Shands, Harley C. 1977. Speech as Instruction: Semiotic Aspects of Human Conflict. The Hague: Mouton. Shands, Harley C. 1977. Position and velocity and wave and corpuscle: On the semiotic side of physics. Semiotica 20(1/2): 111–122. Shands, Harley C. 1995. Psychoanalysis and the twentieth-century revolution in communication. In: Judd Marmor (ed.), Modern psychoanalysis: new directions & perspectives. New Brunswick: Transaction Publishers, 82–113.
Värvid (film)

"Värvid" (ameerika inglise "Colors"; eesti keeles on kasutatud ka pealkirju "Vägivalla värvid" ning "Colors - Jõugud") on Dennis Hopperi lavastatud põnevusfilm. Film esilinastus 1988. aastal. Filmi tegevus toimub Los Angeleses, kus kaks politseinikku – kogenud Bob Hodges, keda kehastab Robert Duvall, ja tema kollanokast partner Danny McGavin, keda kehastab Sean Penn – üritavad võidelda jõuguvägivallaga.
Merope (Chios)

Merope oli Oinopioni tütar, kes elas Chíose saarel. Tema isa juures jahimehena töötanud Orion vägistas ta, kui isa teda Orionile naiseks ei andnud. Karistuseks jootis Oinopion Orioni purju ja torkas ta siis pimedaks. Teiste selle nime kandjate kohta vaata artiklit Merope.
TTÜ biorobootika keskus

TTÜ biorobootika keskus on 2008. aastal Tallinna Tehnikaülikooli juurde loodud uurimisasutus. Põhiline tegevusvaldkond on bioloogiast inspireeritud robootika, kus on tarvis rakendada teadmisi nii loodus- kui ka inseneriteadusest. Keskuses uuritakse ning püütakse jäljendada kalade liikumist (projekt FILOSE), vaadeldakse meditsiinirobotite mõju patsientide ohutusele (projekt SAFROS). Lisaks tegeletakse arvutusliku hüdrodünaamikaga, tehislihaste ja õppimisvõimeliste robotite loomise ja uurimisega ning mitmete väiksemate projektidega. TTÜ biorobootika keskuse juhataja on professor Maarja Kruusmaa. Keskuses tegeleb teadus- ja õppetööga paarkümmend inimest. TTÜ biorobootika keskuse aadress on Tallinn, Akadeemia tee 15A-111. "FILOSE projektis osalevad ülikoolid". Originaali arhiivikoopia seisuga 3. aprill 2012. Vaadatud 16. septembril 2010. Maarja Kruusmaa - Eesti tuntuim robotiehitaja. Arvutimaailm, 9/2009 Keskusest ülikooli kodulehel YouTube'i videokanal
Carl Rall

Carl Friedrich Johann Rall (25. november (vkj)/ 7. detsember 1859 Tallinn – 1. märts 1924 Paide) oli baltisaksa päritolu Eestimaa vaimulik. Õppis aastatel 1870–1879 Tallinna Kubermangugümnaasiumis ning 1879–1885 Tartu Ülikooli usuteaduskonnas, sooritades ka usuõpetaja eksamid. Oli aastatel 1885–1886 Kollmanni eragümnaasiumis usuõpetajaks. Ordineeriti õpetajaks 15. juunil (vkj)/ 27. juunil 1886. Oli aastal 1886 Koeru Maarja-Magdaleena koguduse adjunktõpetaja. Aastatel 1886–1924 oli Paide Püha Risti- ja Anna koguduse õpetaja, lisaks oli ta aastatel 1903–1920 Järva praost. Aastal 1915 saadeti Eestimaa kubermangust välja, elas aastatel 1915–1918 Moskvas, Kaasanis ja Tartus. Väljasaatmise põhjuseks oli Esimese maailmasõja ajal Venemaal levinud spionomaania. Leidus tunnistajaid, kes väitsid, et nad olid ühel kuuvalgel ööl näinud Saksa aeroplaani lähenevat praosti majale. Aeroplaanilt visatud alla pikk nöör metallklambriga, praost pannud klambri lehmale ümber kõhu, aeroplaan tõstnud lehma õhku ja kadunud Saksamaa suunas. 1905. aastal oli ta Järvamaa Muinsusasjade Alalhoidmise Seltsi asutajaliige. Carl Rall on maetud Paide Reopalu kalmistule. Tema poeg Gerhard Rall oli arst. Die Pastoren des Konsistorialbezirk Estland 1885-1919. Böhlau Verlag Köln Wien Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Imelood "imede maalt". Esmaspäev nr 2, 12. jaanuar 1931. Lk 4
Bekovo rajoon

Bekovo rajoon on 2. järgu haldusüksus Venemaal Penza oblasti edelaosas. Piirneb lõunas Saratovi oblastiga. Rajooni läbib Hopjori jõgi. Elanikest 95% on venelased ja 1,4% mordvalased. Rajoonis on 11 kohaliku omavalitsuse üksust ja 34 asulat. Põhiline tegevusala on põllumajandus. Q126684906 Bekovo rajooni koduleht
Autoimmuunsus

Autoimmuunsus ehk automaatne immuunsus on immuunsus, mille korral organismi immuunreaktsioonid toimivad oma organismi antigeenide vastu, rünnates võõrühendite asemel iseenda rakke ja kudesid (sest peavad enda koostisosi ekslikult võõraiks), tootes enda vastu antikehi (immunoglobuliini). Immuunreaktsioonina produtseeritakse näiteks oma kudede suhtes sensibiliseeritud lümfotsüüte ja autoantikehi. Autoimmuunsus on mitte ainult autoimmuunhaigus, vaid teatud juhtudel füsioloogiline protsess, mille ülesandeks on immuunsüsteemi tegevuse regulatsioon. Autoimmuunsete reaktsioonide tekkel mängivad olulist rolli arvatavasti tüümuses toimuval T-rakkude diferentseerumisel. Tuntumad autoimmuunse tekkemehhanismiga haigused on näiteks liigeseid kahjustav reumatoidartriit, kesknärvisüsteemi ründav multiipel- ehk hulgiskleroos (sclerosis multiplex), kõhunäärme insuliini tootvaid rakke hävitav lapseea suhkurtõbi ja luupus. Autoimmuunse tekkemehhanismiga haigusi esineb rohkem naistel kui meestel, näiteks peaaegu 75% autoimmuunhaigusi põdevatest ameeriklastest on naised. Kuid meestel kalduvad autoimmuunhaigused kulgema raskemalt; selliste sooliste erinevuste põhjus pole teada. Everyday Health > Women and Autoimmune Disorders S. Alice Long ja Jane H. Buckner, T Regulatory Cells in Human + FOXP3 CD4+ Autoimmunity: More Than a Numbers Game, J Immunol 2011; 187:2061-2066; doi: 10.4049/jimmunol.1003224, veebiversioon (vaadatud 04.02.2015)(inglise keeles)
Kiired ajad Ridgemonti keskkoolis

"Kiired ajad Ridgemonti keskkoolis" (inglise "Fast Times at Ridgemont High") on USA komöödiafilm aastast 1982. Filmi režissööriks on Amy Heckerling ning filmi aluseks on Cameron Crowe'i raamat. Film on ühe kooliaasta kroonika. Peaosi mängivad Sean Penn, Jennifer Jason Leigh, Judge Reinhold ning Phoebe Cates. Lisaks neile teevad filmis kaasa veel mitmedki veel vähemalt sama kuulsaks saanud näitlejad nagu näiteks hilisemad Oscari võitjad Forest Whitaker ja Nicolas Cage (tolles filmis mängis ta veel oma õige nime Nicolas Coppola all) ning samuti Eric Stoltz ja Anthony Edwards. Kui üldiselt on filmi nime pandud eesti keelde kui "Kiired ajad Ridgemonti keskkoolis" siis TEA entsüklopeedia on selle tõlkinud kui "Kiired päevad Ridgemonti koolis". http://www.ents.ee:81/?aid=7770[alaline kõdulink]
Periboia (Polybose naine)

Periboia ehk Merope oli Korintose kuninga Polybose naine, kes kasvatas heitlapse Oidipuse üles oma pojana.
Wilhelm Gottfried Eisenschmidt

Wilhelm Gottfried Eisenschmidt (17. detsember (vkj) / 29. detsember 1839 Pühajärve – 25. märts 1922 Tartu) oli vaimulik ja Eesti rahvusliku ärkamisaja tegelane. Õppis aastatel 1850–1852 Laalandi koolis ja aastatel 1853–1861 Tartus gümnaasiumis. Aastatel 1861–1862 oli koduõpetajaks Varudi mõisas. Tartu Ülikooli usuteaduskonnas õppis aastatel 1863–1867. Oli aastatel 1867–1868 koduõpetajaks Kanepis pastor Georg von Holsti juures. Prooviaastal oli ta aastal 1869 Kanepi Jaani koguduses Georg von Holsti juures. Ordineeriti õpetajaks 3. mail 1870. Oli aastatel 1870–1922 Tartu Peetri koguduse esimene õpetaja. On olnud ajavahemikus 1885–1893 ametist kõrvaldatud segausulistes abieludes laste ristimise pärast. Võttis osa Eesti üliõpilaste esimestest koondamispüüetest, oli Eesti Üliõpilaste Seltsi asutajaliige, kuulus Tartu Eesti Põllumeeste Seltsi. Ta oli valitud nii Aleksandrikooli peakomiteesse kui Eesti Kirjameeste Seltsi juhatusse (täites neis kas kassapidaja või kirjatoimetaja ameteid). Aastal 1881 astus ta koos Jakob Hurdaga välja Eesti Kirjameeste Seltsist, aastal 1883 tõrjuti ta ka eemale Aleksandrikooli asjade ajamisest. Seejärel tõmbus ta rahvuslikust tegevusest tagasi, keskendudes vaid vaimuliku tööle. Tema poeg Johannes Otto Eisenschmidt oli Kodavere Mihkli koguduse ja Paide Saksa Püha Risti koguduse õpetaja. Tema onupoja poeg Aleksander Eisenschmidt oli eesti põllumajandusteadlane. Tema onupoja poja-poja-poeg Jaan Einasto on eesti astrofüüsik ja akadeemik. Die Pastoren des Konsistorialbezirk Estland 1885–1919. Böhlau Verlag Köln Wien Konrad Veem Eesti Vaba Rahvakirik Dokumentatsioon ja leksikon EVR Stockholm 1988 Die evangelischen Prediger Livlands bis 1918. Böhlau Verlag Köln, Wien 1977 Eesti Biograafiline Leksikon K./Ü. Loodus, Tartus, 1926–1929 Palwekiri ristiusu wendadele ja õdedele ligidal ja kaugemal: [Peetri kiriku ehtamise toetamiseks] / [W. Eisenschmidt]. Tartu: 1883 Tartu Peetri koguduse ajalugu: 1868-1884-1909/ Kiriku pühitsemise 25-aasta mälestuse päevaks kirja pannud W. Eisenschmidt. Tartu: 1909 Wilhelm Gottfried Eisenschmidt Eesti biograafilises andmebaasis ISIK Pilt
Mürzzuschlag

Mürzzuschlag on linn (Stadt) Austrias Steiermargi liidumaal. Mürzzuschlagis on sündinud Elfriede Jelinek. Johannes Brahms kirjutas aastatel 1884–1885 Mürzzuschlagis oma 4. sümfoonia. Mürzzuschlagi koduleht
Paul Bouissac

Paul Antoine Rene Bouissac (sündinud 1934, Perigueux, Prantsusmaa) on Kanada semiootik. Ta töötas pikka aega (1962–1999) Toronto Ülikooli prantsuse osakonnas. Ta külastas Tartu Ülikooli semiootika osakonda 2007. aasta jaanuaris. Bouissac, Paul; Herzfeld, Michael; Posner, Roland (eds.) 1986. Iconicity: Essays on the Nature of Culture (Festschrift for Thomas A. Sebeok on his 65th birthday). Tübingen: Staufenburg. Bouissac, Paul 1998. Encyclopedia of Semiotics. New York: Oxford University Press. Bouissac, Paul 2010. Semiotics at the Circus. (Semiotics, Communication and Cognition 3) Berlin: De Gruyter Mouton. 1996 Thomas A. Sebeok Award P. Bouissaci koduleht. Elulugu
David Savan

David Savan (1916–1992) oli ameerika filosoof, Charles Sanders Peirce'i uurija ja semiootik. Ta töötas Toronto Ülikooli filosoofia osakonna professorina aastail 1943–1981. Savan, David 1988. An Introduction to C.S. Peirce's Full System of Semeiotic. Toronto: Toronto Semiotic Circle. Ta oli esimene Ameerika Semiootikaühingu poolt välja antava Thomas A. Sebeoki auhinna laureaat (1992). David Savani koduleht
Nikolai Põdramägi

Nikolai Põdramägi (sündinud 7. jaanuaril 1944 Saaboldas) on Eesti arst ja poliitik. Ta on lõpetanud Värska Keskkooli 1963. aastal ja Tartu Riikliku Ülikooli 1976. aastal.[viide?] Nikolai Põdramägi on olnud Tartu Ülikooli Kliinikumi õppejõud ja veresoonte kirurg.[viide?] Põdramägi oli Tartu Linnavolikogu liige 1996–2009 ja on taas aastast 2011 alates.[viide?] 1999. aastast 21. märtsini 2022 kuulus ta Eesti Keskerakonda.[viide?] 29. oktoobrist 2009 oli ta XI Riigikogu liige, kuhu pääses Aadu Musta asendusliikmena. Ta kandideeris 2011. aasta Riigikogu valimistel, sai 1403 häält, kuid valituks ei osutunud. 2023. aasta Riigikogu valimistel kogus ta valimisringkonnas nr 10 (Tartu linn) 404 häält ning ei osutunud valituks. Tal on elukaaslane, poeg ja kaks tütart. Nikolai Põdramägi esitas avalduse Keskerakonnast lahkumiseks Valimisringkond nr 10 valimised.ee (andmed seisuga 07.03.2023 19:45) Nikolai Põdramägi suundub Aadu Musta asemel riigikokku, 27. oktoober 2009
Näkijärv

Suurjärv ehk Näkijärv (ka Sillajärv, Päidla Suurjärv) on järv Valgamaal Palupera vallas Päidla külas. See on üks Päidla järvestiku kaheteistkümnest järvest. Näkijärv on nelinurkse põhiplaaniga ja 11,7 ha suurune rohketoiteline makrofüüdijärv, mis on kanali kaudu ühendatud Päidla Ahvenjärvega. Vesi on rohekaskollane, keskmise läbipaistvusega. 1972. aastal oli taimestik üsna liigirikas ja arvukas (24 liiki veetaimi). Järve kaldajoone pikkus on 1416 m. Aare Mäemets. Eesti NSV järved ja nende kaitse. Tallinn 1977. Suurjärv keskkonnaportaalis Suurjärv keskkonnaportaalis
Kuldne karikas. Jalgpalli MM läbi aegade

"Kuldne karikas. Jalgpalli MM läbi aegade" on Andres Musta raamat jalgpalli maailmameistrivõistluste ajaloost. Raamat ilmus kirjastuse ILO väljaandena juunis 2010. See on esimene eesti keeles ilmunud jalgpalli maailmameistrivõistlusi käsitlev koguteos.[viide?] Raamatus on iga MM-turniiri kohta eraldi peatükk, mis sisaldab muu hulgas täieliku statistika finaalturniiril peetud mängudest, valitud mängijate, treenerite ja kohtunike tutvustused, finaalmängude põhjalikud tutvustused koos kommentaaride ja järelkajadega ning fotosid. Piltuudis: esitleti uut jalgpalli MMi raamatut, postimees.ee, 6. juuni 2010 Õiglane raamat ebaõiglasest jalgpallist, ekspress.ee, 19. juuni 2010
Jean-Marie Klinkenberg

Jean-Marie Klinkenberg (sündinud 1944) on Belgia keeleteadlane ja semiootik. Ta töötab Liège'i Ülikoolis. Ta on üks Grupp µ liikmeid. Francis Edeline, Groupe Mu, Jean-Marie Klinkenberg 2015. Principia semiotica: aux sources du sens. Les Impressions nouvelles.
Wi Jo Kang

Wi Jo Kang (sündinud 1930) on korea ajaloolane ja teoloog. Ta on töötanud Wartburgi Teoloogilises Seminaris Dubuque'is (Iowa osariigis USAs). Ta on uurinud George Herbert Meadi pärandit.
Dubuque

Dubuque on linn Ameerika Ühendriikides Iowa osariigis, Dubuque'i maakonna halduskeskus. See asub Mississippi jõe kaldal Iowa, Illinoisi ja Wisconsini osariigi kokkupuutekohas. Elanike arv on 2015. aasta seisuga arvestuslikult 58 799. 2010. aasta rahvaloenduse kohaselt oli elanikke 57 637. Dubuque on elanike arvult osariigi kümnes linn. Linn on saanud nime Julien Dubuque'i järgi, kes oli üks esimesi asunikke selles piirkonnas. Dubuque sai linnaõigused 1833. aastal. Dubuque'is asub Loras' Kolledž.  Dubuque – pildid, videod ja helifailid Wikimedia Commonsis Linna koduleht
Päidla Väikejärv

Väikejärv (ka Päidla Väikejärv, Toovere järv) on järv Valgamaal Räbi külas. Väikejärv on loode-kagu suunas ovaalne eutroofne järv. Ta 2,8 ha suurune. Järv on kraavi kaudu ühendatud Mõisajärvega. Väikejärv keskkonnaportaalis
William McDougall

William McDougall (22. juuni 1871 Chadderton, Lancashire – 28. november 1938 Durham, USA) oli psühholoog. Ta töötas algul Inglismaal, hiljem Ameerika Ühendriikides, sealhulgas Harvardi Ülikooli psühholoogiaprofessorina aastail 1920–1927 ning seejärel Duke'i Ülikoolis. Ta oli kriitiline biheiviorismi ja neodarvinismi suhtes. Tema arusaamad motivatsiooni kohta mõjutasid tugevasti Konrad Lorenzi vaateid. Ta oli üks sotsiaalpsühholoogia rajajaid. McDougall, William 1908. An Introduction to Social Psychology.
Lõuna-Kivu provints

Lõuna-Kivu provints on 1. järgu haldusüksus (provints) Kongo Demokraatlikus Vabariigis. Lõuna-Kivu asub riigi idapiiril ning piirneb Rwanda, Burundi ja Tansaaniaga. Põhjas piirneb see Põhja-Kivu, läänes Maniema ja lõunas Tanganyika provintsiga. Provintsi halduskeskus on Bukavu. Teine suurem linn on Uvira – sadamalinn Tanganjika järve ääres järve põhjatipus. Lõuna-Kivu ametlik keel on suahiili keel. Lõuna-Kivu on üks piirkondi, mis on aastaid kestnud kodusõjas kõige rohkem kannatanud. Juulis 2010 hukkus Lõuna-Kivu provintsis Burundi piiri lähedal paakauto plahvatuse tagajärjel puhkenud tulekahjus vähemalt 220 inimest ja mitusada sai vigastada.
Taranaki

Taranaki (ka Egmont) on kihtvulkaan Uus-Meremaa Põhjasaarel. Vulkaan asub saare lääneosas Taranaki ringkonnas, umbes 25 km New Plymouthist lõuna pool. Mäe geograafilised koordinaadid on 39° 17′ 47″ S, 174° 3′ 53″ E. Mäe kõrgus on 2518 meetrit. Vulkaani ümbritseb Egmonti rahvuspark.
Egmont

Egmont on mitme asja nimi: Taranaki vulkaani rööpnimi "Egmont", Johann Wolfgang von Goethe draama Egmont, Taani ettevõte Egmont, eesti kirjastus
Andrea Rocci

Andrea Rocci (sündinud 29. detsembril 1970 Milanos) on itaalia keeleteadlane. Ta sai doktorikraadi 2001. aastal Milano Katoliiklikus Ülikoolis. Ta töötab Lugano Ülikooli keeleteaduste ja semiootika instituudis Šveitsis. Ta on ajakirja Studies in Communication Sciences toimetaja. Danesi M.; Rocci, A. 2009. Global Linguistics: An Introduction. (Approaches to Applied Semiotics 7.) Berlin/New York: Mouton-De Gruyter. Rocci, A. 2006. Pragmatic inference and argumentation in intercultural communication. Intercultural Pragmatics 3/4: 409–442. Rocci, A. 2008. Modality and its conversational backgrounds in the reconstruction of argumentation. Argumentation 22(2): 165–189. "Tema CV" (PDF). Originaali (PDF) arhiivikoopia seisuga 5. märts 2016. Vaadatud 21. mail 2015.
Sinuga end elusana tunda võin

Sinuga end elusana tunda võin on Birgit Õigemeele ja Birgit Varjuni ühine singel, mis ilmus 2010. aastal MTH Publishing OÜ poolt. "Sinuga end elusana tunda võin" loo kohta on Varjun kommenteerinud, et see lugu on täpselt tema maitsele, mõjutatud tema lemmikartistidest ning annab märku sellest, millist muusikat ta teha soovib". Tema meelest on Birgit Õigemeel väga hea laulja. Pealegi tavaliselt salvestatakse ju ikka mees- ja naislaulja ühislaule, kahe naislaulja duett ei ole aga väga igapäevane. Minu arvates annab see aga loole vürtsi ja pauerit juurde," lisas Varjun. Õigemeelgi tunnistab, et "Eesti otsib superstaari" viimast hooaega jälgides jäi teine Birgit talle silma juba eelvoorudes ning ta uskus, et nimekaim jõuab kindlasti esikümnesse. Birgit Õigemeel ja Birgit Varjun - "Sinuga end elusana tunda võin" - 3.40 Birgit Varjun - "Fööniks" - 3.45 Birgit Õigemeel - "Eestimaa suvi" - 4.33 Birgit Varjun & Birgit Õigemeel andsid välja ühise singli! myspace.com Välja otsitud 31. oktoober 2011
Uruguay jalgpallikoondis 1950. aasta jalgpalli maailmameistrivõistlustel

Uruguay jalgpallikoondis 1950. aasta jalgpalli maailmameistrivõistlustel William Martínez Juan Carlos González Obdulio Varela Aníbal Paz Washington Ortuño Juan Burgueño Matías González Alcides Ghiggia Víctor Andrade Héctor Vilches Luis Alberto Rijo Schubert Gambetta Gastón Maspoli Julio Pérez Rubén Morán Eusebio Tejera Julio César Britos Rodolfo Pini Ernesto Vidal Juan Schiaffino Óscar Míguez Carlos Romero Ivan Lopez Uruguay jalgpallikoondis 1950. aasta jalgpalli maailmameistrivõistlused
Eduardo Neiva

Eduardo Neiva (sündinud 1950 Rio de Janeiros) on kommunikatsiooniteadlane. Ta kaitses doktoritöö Rio de Janeiro ülikoolis Brasiilias. Ta töötab Alabama Ülikoolis Birminghamis USAs. Lull, James; Neiva, Eduardo 2012. The Language of Life: How Communication Drives Human Evolution. Amherst: Prometheus Books. Neiva, Eduardo 2007. Communication Games: The Semiotic Foundations of Culture. (Approaches to Applied Semiotics 5.) Berlin: Mouton de Gruyter. Eduardo Neiva UAB lehel.
Christian Metz

Christian Metz (12. detsember 1931 – 7. detsember 1993) oli prantsuse filmiteoreetik, filmisemiootika rajajaid. Metz, Christian 1974. Film Language: A Semiotics of the Cinema. New York: Oxford University Press. Metz, Christian 1974. Language and Cinema. (Approaches to Semiotics 26.) Berlin: Mouton de Gruyter. Metz, Christian 1981. The Imaginary Signifier: Psychoanalysis and the Cinema. Bloomington: Indiana University Press.
Wuthering Heights

"Wuthering Heights" ehk eesti keeles "Vihurimäe" on Emily Brontë romaan. Romaani põhjal tehtud teiste teoste (ooperi, muusikali, filmide jm) kohta vaata lehekülge Vihurimäe (täpsustus) Wuthering Heights, Taani heavy-metal bänd "Wuthering Heights", Kate Bushi laul
Vihurimäe (täpsustus)

"Vihurimäe" (inglise keeles "Wuthering Heights") on Emily Brontë 1846. aastal ilmunud romaan. Seda on korduvalt lavastatud. Näiteks: "Vihurimäe", Carlisle Floydi ooper "Vihurimäe", Bernard J. Taylori muusikal "Vihurimäe", 1920. aasta tummfilm "Vihurimäe", 1939. aasta film "Vihurimäe" ("Abismos de pasión"), Luis Buñueli filmiversioon aastast 1954 "Vihurimäe", 1970. aasta filmiversioon, peaosades Timothy Dalton ja Anna Calder-Marshall Sellest filmist on inspireeritud Kate Bushi laul "Wuthering Heights" "Vihurimäe", 1992. aasta film, peaosades Juliette Binoche ja Ralph Fiennes
Juliette Binoche

Juliette Binoche (prantsuse hääldus: [ʒyljɛt binɔʃ]; sündinud 9. märtsil 1964 Pariisis) on Prantsuse filminäitleja. Juliette Binoche andmekogus IMDb (inglise)
Rudolf Gustav Hollmann

Rudolf Gustav Hollmann (23. jaanuar 1798 Kangsti – 21. juuli 1858 Rõuge) oli Eesti vaimulik. Sai algõpetuse koduõpetaja käe all. Õppis aastatel 1811–1814 Tartus kreiskoolis, aastatel 1814–1817 Tartus Gümnaasiumis. Tartu Ülikooli usuteaduskonnas õppis ta aastatel 1817–1820. Oli aastatel 1820–1822 koduõpetaja Pantene mõisas, Mazsalaca kihelkonnas (Väike-Salatsi kihelkonnas). Ordineeriti 11. veebruaril 1823 õpetajaks. Oli aastatel 1823–1844 (introdutseeriti 18. märtsil 1823) Hargla koguduse õpetaja, aastatel 1844–1858 (introdutseeriti 17. detsembril 1844) Rõuge Maarja koguduse õpetaja. 1838. aastast oli Õpetatud Eesti Seltsi kaastöötaja. Kirjutas rea artikleid üksikute sõnade tähenduse ja sõnajuurte kohta. 1847. aastal ilmus temalt artikkel (Verh. GEG II, 1) "Ueber die estn. Declinationslehre d. Pastor Ahrens u. dr. Fählmann". Hollmann pooldab Faehlmanni seisukohta kui enam selgemat ja otstarbekohasemat, juhtides sealjuures tähelepanu Ahrensi poolt soovitatud deklinatsiooniklassi korralduse segasusele. Erilist tähelepanu eesti kooliajaloos nõuab Hollmanni poolt Inlandis (1847) esitatud kihelkonnakooli plaan. Tema vend Karl August Hollmann oli Puhja Püha Dionysiuse koguduse õpetaja, poeg Friedrich August Wilhelm Hollmann oli Rõuge Maarja koguduse õpetaja ja hiljem Liivimaa kindralsuperintendent, pojapoeg Franz Friedrich Reinhold Hollmann oli Maarja-Magdaleena ja Rõuge Maarja koguduse õpetaja, hiljem Lätis Cēsise piirkonnas Liepkalne kihelkonnas Iršis (saksa keeles Hirschenhof) asunud saksa koloonia õpetaja. Die evangelischen Prediger Livlands bis 1918. Böhlau Verlag Köln, Wien 1977 Eesti biograafiline leksikon K./Ü. Loodus, Tartus, 1926-1929. Rudolf Gustav Hollmann Eesti biograafilises andmebaasis ISIK
Staraja Russa rajoon

Staraja Russa rajoon on haldusüksus (munitsipaalrajoon) Venemaal Novgorodi oblastis. Rajooni halduskeskus on Staraja Russa linn. Rajooni kuulub ka 20 külaasundust (сельское поселение). Külaasundustes on 290 asulat. 2002. aasta rahvaloenduse andmeil elas rajoonis 51 725 inimest. 2010. aastal oli rajooni rahvaarv 47 200, sellest 32 200 inimest elas linnas ja 15 000 maal. Q126709394 http://www.admrussa.ru/
Brasiilia jalgpallikoondis 1950. aasta jalgpalli maailmameistrivõistlustel

Brasiilia jalgpallikoondis 1950. aasta jalgpalli maailmameistrivõistlustel Zizinho Chico Juvenal Ademir Rui Castilho Jair Adaozinho Paulo Barbosa Bigode Friaca Noronha Bauer Francisco Rodrigues Nilton Santos Baltazar Ely Nena Augusto Danilo Maneca Alfredo Flavio Costa Brasiilia jalgpallikoondis 1950. aasta jalgpalli maailmameistrivõistlused
Cumberlandi platoo

Cumberlandi platoo on platoo Põhja-Ameerikas Apalatšide eelmäestiku edelaosas. Kõrgusega 500–1200 meetrit platoo koosneb liiva- ja lubjakivist. Cumberlandi ja Tennessee jõed moodustavad sügavaid jõeorge. On arenenud karst. Piirkonnas on Apalatši söebasseini kivisöe leiukohad.
Marc Blanchard

Marc E. Blanchard (1942 – 8. november 2009) oli kirjandusteadlane ja semiootik. Ta töötas California Ülikoolis Davises. Ta tegeles võrdleva kirjandusteadusega ja kriitiliste kultuuriuuringutega. Description, Sign, Self, Desire: Critical Theory in the Wake of Semiotics. (Approaches to Semiotics 43.) (The Hague-New York: Mouton, 1980); Saint-Just & Cie: la Revolution et les mots. (Paris: Nizet, 1980); In Search of the City: Engels, Baudelaire, Rimbaud. (Stanford: Stanford French and Italian Studies, 1985); Trois Portraits de Montaigne: Essai sur la representation a la Renaissance. (Paris: Nizet, 1990).